29. 7. 85 De Europæiske Fællesskabers Tidende Nr. C 188/15 
Udtalelse om forslag til forordning om de integrerede middelhavsprogrammer 
(85/C 188/06) 
Rådet for De europæiske Fællesskaber besluttede den 22. april 1985 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
Forslag til forordning om de integrerede middelhavsprogrammer, som Kommissionen fore­
lagde Rådet den 19. april 1985. 
Det økonomiske og sociale Udvalg besluttede den 25. april 1985 under henvisning til forret­
ningsordenens artikel 18 og 46 at udpege Louis Lauga til hovedordfører og Alberto 
Masprone og Willi Lojewski til medordførere. 
Det økonomiske og sociale Udvalg vedtog på sin 227. plenarforsamling, mødet den 30. maj 
1985, uden stemmer imod og med syv stemmer hverken for eller imod, følgende udtalelse: 
Udvalget har følgende bemærkninger til det forelig­
gende forslag: 
1. Udvalget konstaterer, at Kommissionen i sine nye 
forslag har taget hensyn til den metode, som Udvalget 
har foreslået i tidligere udtalelser ('). 
2. Udvalget skal imidlertid understrege, at dets tre 
tidligere udtalelser blev fremsat under helt andre forud­
sætninger, idet den ekstra bevillingsramme, som nu er 
skåret ned til 1,6 mia ECU, dengang var på 6,6 mia 
ECU, hvilket beløb Udvalget enstemmigt godkendte. 
Udvalget beklager, at Kommissionen ikke klart har 
anført, hvorfra man skaffer de 2,5 mia ECU, som under 
alle omstændigheder skulle stamme fra en reel forhø­
jelse af strukturfondene, således at man når op på det 
planlagte budgetbeløb på 4,1 mia ECU i den relevante 
periode. 
3. Denne drastiske reduktion i den oprindeligt plan­
lagte bevillingsramme — som skærpes yderligere af den 
rimelige udvidelse af interventionen til at omfatte hele 
udviklingen i middelhavsområderne og ikke blot land­
distrikter — skuffer de begrundede forventninger, som 
Kommissionen første forslag gav anledning til i de 
berørte regioner. 
4. I betragtning af de disponible fonde finder 
Udvalget, at syv år er for lang en periode. Det mener, at 
fremlæggelsen af den i artikel 18 nævnte rapport bør 
føre til, at man hvert år tager finansieringsreglerne op 
til vurdering med udgangspunkt i EF's økonomiske 
situation. 5. Udvalget beklager denne udvikling, men håber, at 
den ikke vil skabe tvivl om de grundlæggende målsæt­
ninger, som har fået Kommissionen til at foreslå de 
integrerede middelhavsprogrammer, dvs. ønsket om at 
indhente det strukturelle, økonomiske og sociale 
efterslæb i middelhavsregionerne i det nuværende EF 
samt ønsket om at tilpasse middelhavsregionerne til de 
nye vilkår, som vil opstå med Spaniens og Portugals 
EF-medlemsskab. 
6. Udvalget finder det mere end nogensinde nødven­
digt, at det planlagte samarbejde mellem nationale 
myndigheder og EF-myndigheder på fyldestgørende vis 
også kommer til at omfatte repræsentanter for arbejds­
markedsparterne, faglige organisationer samt regionale 
og lokale repræsentanter, specielt gennem disses delta­
gelse i de vejledende udvalg, der er nedsat for hvert 
program; formålet er bl. a. at fremme udviklingen i 
middelhavsområderne gennem udbredelsen af små og 
mellemstore virksomheder. 
7. Udvalget gentager sin opfordring til at udvide det 
geografiske anvendelsesområde for middelhavspro­
grammerne til at omfatte bjergegne og Apenninerom-
rådet samt Emilia Romagna, for så vidt angår Italien, 
og departementerne Drome og Ardéche for så vidt 
angår Frankrig. 
8. Efter Udvalgets mening bør listen over foranstalt­
ninger i bilaget være af rent vejledende karakter og på 
ingen måde bindende. 
Bruxelles, den 30. maj 1985. Gerd MUHR 
Formand for 
Det økonomiske og sociale Udvalg 
(') EFT nr. C 23 af 30. 1. 1984. 
EFT nr. C 206 af 6. 8. 1984. 
EFT nr. C 44 af 15. 2. 1985.